**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo molėtų kultūros centrui**

2016 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 13 ir 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, atsižvelgdama į Molėtų rajono savivaldybės administracijos direktoriaus 2016 m. vasario 5 d. įsakymą Nr. B6-94 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų kultūros centrui (kodas 188210526) savivaldybės savarankiškosios funkcijos – gyventojų bendrosios kultūros ugdymo ir etnokultūros puoselėjimo, gyventojų poilsio organizavimo - įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą - pianiną „Ronisch“, inventorinis numeris 184908, įsigijimo savikaina 327,27 Eur, likutinė vertė 2016 m. kovo 1 d. – 0,0 Eur, patikėjimo teise valdyti, naudoti ir disponuoti juo.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras